తన ప్రతి సినిమాలో కమర్షియల్గా చూసుకుంటూనే ఒక గొప్ప మెసేజ్ని అందులో లీనం చేస్తూ, ఎంతో కొంత తన ద్వారా సమాజంలో చిన్న ఛేంజ్ అయినా తీసుకురావాలని తాపత్రయపడే దర్శకుడు కొరటాల శివ. ఇందుకు ఆయన దర్శకత్వం వహించిన మూడు చిత్రాలే సాక్ష్యం. కొరటాల శివ ప్రస్తుతం మహేష్బాబుతో 'భరత్ అనే నేను' చిత్రం చేస్తోన్న విషయం తెలిసిందే. మరి ఈ చిత్రంలో ఎటువంటి మెసేజ్ని ఆయన అందించనున్నారనే విషయం ఇప్పుడందరిలో ఆసక్తిని క్రియేట్ చేస్తోంది.అయితే తాజాగా శివ తన ట్విట్టర్ పేజీలో విద్యావ్యవస్థ గురించి ఆసక్తికరమైన ట్వీట్ చేశారు. 'మన విద్యావ్యవస్థలో విప్లవాత్మకమైన మార్పు రావాల్సిన అవసరం ఉంది. హాయిగా ఆనందిస్తూ.. చదువుకునే రోజులని మళ్లీ తీసుకురావాలి...' అంటూ కొరటాల శివ ట్వీట్ చేశారు. ఇది చిన్న ట్వీట్లా అనిపించినా, ఆయన చెప్పింది మాత్రం అక్షరసత్యం. ప్రస్తుత విద్యావ్యవస్థ ఎలా ఉందో తెలియంది కాదు. ఇప్పుడున్న పరిస్థితుల్లో ఇది సాధ్యమేనా అనేది పక్కన పెడితే.. నిజంగా కొరటాల శివ చెప్పినట్లుగా, చదువును ఆనందంగా ఇష్టపడి చదివే రోజులు వస్తే మాత్రం అంతకంటే ఇంకేం కావాలి.మరి ఇలాంటి టాపిక్ని 'భరత్ అనే నేను' చిత్రంలో ఏమైనా విశదీకరించనున్నారా? ఇప్పటికే ఆయన చేసిన 'మిర్చి' చిత్రంలో చదువుపై ఓ సీన్ తీసి చిన్న హింట్ ఇచ్చిన కొరటాల, ప్రస్తుతం పొలిటికల్గా తెరకెక్కుతోన్న 'భరత్ అనే నేను' చిత్రంలో విద్యావ్యవస్థపై విపులంగా వివరించబోతున్నారా? అనేది తెలియాలంటే సినిమా రిలీజ్ వరకు వెయిట్ చేయాల్సిందే.
tana prati cinemalo kamarsiyalga chusukuntune oka goppa mesejni andulo leenam chestu, entho kontha tana dwara samaajamlo chinna chenj aina teesukuraavaalani taapatrayapade darsakudu koratala shiva. induku aayana darsakatvam vahinchina moodu chitrale saakshyam. koratala shiva prastutam maheshbaabutho 'bharat ane nenu' chitram chestonna vishayam telisinde. mari ee chitramlo etuvanti mesejni aayana andinchanunnarane vishayam ippudandarilo aasaktini criate chestondi.ayithe taajaagaa shiva tana twitter paejeelo vidyaavyavastha gurinchi aasaktikaramaina tweet chesaru. 'mana vidyaavyavasthalo viplavaatmakamaina maarpu ravalsina avasaram undi. haayigaa aanandistuu.. chaduvukune rojulani malli teesukuraavaali...' antuu koratala shiva tweet chesaru. idhi chinna tweetla anipinchinaa, aayana cheppindi maatram aksharasatyam. prastuta vidyaavyavastha ela undo teliyandi kaadu. ippudunna paristhitullo idhi saadhyamenaa anedi pakkana pedithe.. nijamgaa koratala shiva cheppinatlugaa, chaduvunu aanandamgaa ishtapadi chadive rojulu vaste maatram antakante inkem kavali.mari ilanti tapikni 'bharat ane nenu' chitramlo emaina visadeekarinchanunnaaraa? ippatike aayana chesina 'mirchi' chitramlo chaduvupai oo sean teesi chinna hint ichina koratala, prastutam politikalgaa terakekkutonna 'bharat ane nenu' chitramlo vidyaavyavasthapai vipulangaa vivarinchabotunnara? anedi teliyaalante sinima rillees varaku veyit cheyalsinde.